cyanic-selkie/wikianc huggingface dataset:
Gotisk kunst
Maleri
Glassmaleriet hadde ikke bare en viktig funksjon i kirkerommet, men har også i stor grad overlevd i ettertiden. Kanskje spesielt i glassmaleriet nådde gotisk kunsthåndverk sitt ytterste og en fullkommenhet som ettertiden har hatt vanskelig å nå opp til. Teknikken bak glassmaleriet var å føye mange små, farvede glassbiter sammen ved hjelp av lister i bly som i seg selv ble utnyttet til å tegne figurenes omriss opp i en sterk og kraftfull kontur. Ansiktstrekk og klær ble fint og detaljert utpenslet med sort emaljemaling. Ettersom glassmaleriene ble sett fra stor avstand var det ikke figurenes ansiktstrekk og mimikk som gjenga følelser, men figurenes positurer i til dels overtydelige bevegelser med hender og armer. Som alt gotisk maleri er også glassmaleriene todimensjonale. Chartreskatedralen har 176 utsøkte glassmalerier, og lyset som presses gjennom glasset oppildner bildene og fyller kirkerommet med sprakende lyseffekter.
Emdenia
Utbredelse
Arten lever i Australia (Queensland).
Strauman stadion
Strauman stadion (byggestart 1962, ferdig 1979) er hjemmebanen til Strauman IL og ligger i Sydalen i Vågan kommune. Stadionet har grusdekke og er samlokalisert med Sydal Skole og en ballbinge finansiert av tippemidlene fra Norsk Tipping. Etter mange års arbeid tok klubben i 1978 opp lån for å få ferdigstilt banen i full størrelse i 1979. I 1986 fikk Strauman IL 86 000 i tippemidler fra Norsk Tipping til å utbedre baneanlegget. Etter å kun ha blitt brukt til barnefotball i 9 år er banen blitt rehabilitert foran årets sesong med nytt grusdekke og rydding av skog og mark rundt banen. Strauman IL har satt ned en prosjektgruppe for å få lagt kunstgress på Strauman stadion.
Gotisk kunst
Maleri
Bokmaleriet levde videre i en tradisjon som ble utviklet til hva som ble karakterisert som det nordiske maleriet i Nederlandene på 1400-tallet, preget i samtiden med en realisme og fargerikdom som tidligere hadde vært ukjent.
Rise kraftverk (Hauka)
Rise kraftverk (Hauka) er et vannkraftverk i Midtre Gauldal kommune i Trøndelag.
Installert effekt er 35 kW. Årsproduksjon er 0,2 GWh.
Elven Hauka er demmet opp, og kraftverket ligger helt inntil dammen. Det inneholder to 'hjemmelagde' turbiner.
Luigi Comencini
Luigi Comencini (født 8. juni 1916 i Salò i Lombardia, død 6. april 2007) var en italiensk filmregissør. Etter arkitekturstudier i Milano og arbeid som filmkritiker regidebuterte Comencini i 1946 med en dokumentarfilm om barn i Milano. Han ble ansatt av filmselskapet Lux i Roma, hvor han lagde flere kommersielle komediefilmer og melodrama.
Guiaphaenops
Guiaphaenops er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Luigi Comencini
Hans første store suksess var Brød, kjærlighet og fantasi fra 1953. Andre kjente verk er Veien hjem (1960), Hvite løgner (1967) og Lo scopone scientifico (1972), samt TV-seriene Le avventure di Pinocchio (1972) og Historien (1986).
Guiaphaenops
Utseende
Middelsstore (ca. 7 millimeter), spinkle, blanke, gulbrune, blinde løpebiller. Hodet er firkantet, omtrent dobbelt så langt som bredt, uten fasettøyne. Kjevene er slanke uten tenner. Antennene er lange og tynne. Pronotum er rundet, litt lendre enn bredt og litt bredere enn hodet. Dekkvingene er nesten jevnbrede, mye bredere enn forkroppen, uten punktrader. Beina er lange og tynne.
Luigi Comencini
Han har fire døtre som alle jobber i filmbransjen. Paola Comencini har gjort kostymene till samtlige av farens filmer fra 1980 av, Eleonora Comencini er produsent og Cristina Comencini og Francesca Comencini er begge regissører.
Guiaphaenops
Levevis
Arten lever i huler.
Utbredelse
Artene er beskrevet fra Kina (Guangxi).
Peter Purcell-Gilpin
Peter Purcell-Gilpin (født 4. juli 1994) er en zimbabwisk roer.
Han representerte Zimbabwe under Sommer-OL 2020 i Tokyo, hvor han ble nummer 20 i singelsculler.
Edwin C. Brock (egyptolog)
Edwin C. Brock (født 20. april 1946, død 22. september 2015 i Kairo) var en amerikansk egyptolog. Han arbeidet for Theben kartprosjektet ved American University in Cairo.
Brock arbeidet med kongelige sarkofager i Kongenes dal. Han arbeidet også med gravstedene til Merenptah (KV8) og Amenmeses (KV10), sammen med Otto Schaden og Theban Mapping Project (som han var medlem av fra 1997 til 2004).
Brock var også meddirektør for Amenmesse Tomb Project, som i februar 2006 offentliggjorde oppdagelsen av KV63, et av de nyligste funnene av gravsteder i dalen. Han hadde overoppsyn med det arkeologiske redningsarbeidet i Luxor som en del av avløpsvannsprosjektet der.
Edwin Brock var gift med den canadiske egyptologen Lyla Pinch Brock.
Axel Bøyum
Axel Gehrken Bøyum (født 14. februar 1995) er en norsk skuespiller og Gullruten-vinner i kategorien «Beste skuespiller». Han fikk sitt gjennombrudd for sin rolle som Philip i TV-serien Øyevitne. Senere fikk han sin teaterdebut i forestillingen Det merkelege som hende med hunden den natta (The curious incident of the dog in the night-time), der han spilte hovedrollen som den autistiske gutten Christopher. Etter dette begynte han ved Det Norske Teatret, der han har medvirket i diverse stykker over flere år, senest som hovedrollen Romeo i Romeo og Julie. Han spilte Adrian Austnes i dramaserien Heimebane på NRK, og mottok Gullruten 2018 som beste mannlige skuespiller for sin rolletolkning i denne serien. Han ble dermed den yngste i Gullrutens historie til å ha vunnet denne prisen.
Bøyum har utdanning fra Ivana Chubbuck Studios i Los Angeles.
Dilochrosis
Dilochrosis er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).
Utseende
Middelsstore gullbasser uten metalliske farger, ensfarget svarte eller mønstret i svart og gult/oransje. Som vanlig for Schizorhinini er hodet forholdsvis stort og "snuten" (clypeus) er bredt U-formet innskåret i midten.
Levevis
Larvene lever gjerne i råtnende ved eller annet dødt, organisk materiale. Disse artene finnes i ganske tørr muld.
Utbredelse
Artene er utbredt i Australia.
MP Motorsport
Historie
MP Motorsport ble grunnlagt i 1995, og deltok til å begynne med i Formel Ford i Benelux og Nederland.
I 2003 flyttet laget til Formel Renault 2,0 liter. MP Motorsport gjorde umiddlbart inntrykk under sin debut i Eurocup Formel Renault 2,0 liter 2008, ved å vinne på Spa-Francorchamps med nederlandske Paul Meijer. Teamet ble deretter et av topplagene i Formel Renault 2,0-kategorien, og oppnådde suksess med blant annet Will Stevens.
Yamuna Nagar (distrikt)
Yamuna Nagar (hindi: यमुनानगर जिला ) er et distrikt i den indiske delstaten Haryana. Distriktets hovedstad er Yamuna Nagar.
Demografi
Barn i alderen 0 til 6 år utgjorde 11,80 % i 2011 mot 18,74 % i 2001. Antallet jenter i den alderen per tusen gutter er 825 i 2011 mot 805 i 2001.
Asjtarak
Den har 21 600 innbyggere (2010) og dekker et areal på 7,5 km².
Storbynatt (1932)
Storbynatt (tysk tittel: Großstadtnacht) er en tysk-fransk dramafilm fra 1932 regissert av Fjodor Otsep. Filmen ble co-produsert av det franske selskapet Pathé-Natan Cinéma og tyske Terra Film, og i 1933 regisserte Otsep en helt fransk versjon av filmen med tittelen Mirages de Paris. Filmen inspirerte den svenske regissøren Gösta Rodin til å lage den svenskspråklige Djurgårdsnätter i 1933.
DS «Tokedølen»
DS «Tokedølen» (1864-1927) var en dampbåt bygget i 1864 av Akers mekaniske verksted i Christiania. Den var 64,1 fot lang, 11,4 fot bred, stakk 5,21 fot dypt og hadde en bruttotonnasje (D.W) på 34,97 tonn (netto 21,37). Den var registrert som hjemmehørende i Kragerø. Båten ble bestilt av et partsrederi (v. Tellef P. Dukefoss). Den ble levert i deler, og satt sammen og sjøsatt ved Merkebekk lengst sør i Toke i Drangedal. Den fikk navnet «Tokedølen», og i 1864 fikk den sitt første sertifikat, med tillatelse til å frakte 100 passasjerer.
Disponent Mürer fra Drammen/Kragerø var en velstående mann med interesser i flere forretninger, bl.a. trelast og skipsfart. Han hadde også eierandeler i flere storgårder i Drangedal, og hadde derfor stor interesse av å få en rutebåt på Toke. Han fikk med seg flere interessenter fra Kragerø, samt et par drangedøler, og dannet det over nevnte partsrederiet.
Da DS «Turist» kom i 1888 ble det konkurranse mellom båtene, men i 1896 slo de seg sammen i «Interesseselskapet Tokevann» (fortsatt v. Tellef P. Dukefoss).
I 1927, etter at tog og rutebiler hadde tatt over det meste av transporten mellom Drangedal og Kragerø, gikk «Tokedølen» i opplag og ble hugget.
Kenya under Samveldelekene 2022
Ferdinand Omanyala og Carolina Wanjira var landets flaggbærere under åpningen av lekene.
Bob Kerrey
Joseph Robert «Bob» Kerrey (født 27. august 1943) er en amerikansk politiker fra Nebraska som representerer Det demokratiske parti. Han var Nebraskas guvernør fra 1983 til 1987, og representerte delstaten i USAs senat fra 1989 til 2001. Han prøvde å bli Demokratenes presidentkandidat til presidentvalget i USA 1992, men vant bare delstaten Sør-Dakota i primærvalget.
Han fikk en Medal of Honor under Vietnamkrigen, hvor han deltok fra 1966 til 1969 i spesialstyrken Navy SEALs.
I 2012 prøvde han å bli Nebraskas senator igjen, men tapte for republikaneren Deb Fischer.
Gaute M. Sortland
Gaute Mikal Sortland (født 25. januar 1980 i Haugesund) er en norsk forfatter og musiker.
Sortland har mastergrad i nordisk litteraturvitenskap fra Universitetet i Oslo (2007).
Musikalsk har han gjort seg bemerket i country- og bluegrassbandet Bergen Mandolinband, både som låtskriver, gitarist og vokalist. Bandet ga ut sitt debutalbum Lang veg til Tysvær i 2008, og det neste Til skogen i 2010.
Universitetet i Avignon
Universitetet i Avignon (langt navn: Universitetet i Avignon og Vaucluse, fransk: Université d'Avignon et des Pays de Vaucluse) er et fransk universitet basert i Avignon. Det er understilt akademiet i Aix og Marseille.
Det ble grunnlagt ved pavelig bulle av 5. juli 1303 av pave Bonifatius VIII, og stengt i 1793 under den franske revolusjon. Det ble gjenåpnet, men som offentlig og ikke lenger kirkelig, som L'Université d'Avignon et des Pays de Vaucluse i 1984 etter at det året før var blitt avdeling av Faculté des Sciences d'Aix-Marseille i Avignon.
Ercole su’l Termodonte
Ercole su'l Termodonte (Herkules i Thermodon) er en barokk italiensk opera i tre akter av Antonio Vivaldi fra 1723. Librettoen ble skrevet av Antonio Salvi (ikke Giacomo Francesco Bussani som tidligere antatt) (Vitali, 2007). Operaen hadde premiere 27. januar 1723 på Teatro Tordinona i Roma. Siden en kunngjøring fra paven gjorde at kvinner ikke hadde lov til å stå på scenen i Roma, ble det kastratsangere som sang alle de kvinnelige rollene. Vivaldi var både dirigent og solofiolinist.
En trodde lenge at partituret hadde gått tapt, men 30 arier og to duetter ble oppdaget i flere arkiv, og resten av operaen er siden rekonstruert av Alessandro Ciccolini.
Eikesdal skole
Eikesdal skole var en barne- og ungdomsskole i Eikesdalen i Møre og Romsdal, bygget i 1973. Skolen tok over for Eikesdalen gamle skole som samtidig ble nedlagt. Skolen hadde de siste årene kun 4-5 elever og ble nedlagt i 2013. Elevene fra dalen blir etter dette busset til Eresfjord barne- og ungdomsskule.
Salve Salvesen
Salve Andreas Salvesen (1909–1975) var ein norsk fagforeningsansatt og Ap-politiker fra Kristiansand. Han møtte på Stortinget fra Vest-Agder og for Arbeiderpartiet i de fire periodene fra 1958-73.
Eikesdal skole
Eikesdal gamle skole
Den gamle skolen lå 500 meter lenger inne i dalen, ved Eikesdalsveien mellom gårdene Utigard og Austigard. Bygget ble flyttet til den nye skolen og brukt som klasserom og kontorlokale.
Salve Salvesen
Salvesen var sønn av en fabrikkarbeider. Han gikk på middelskole 1922-25 og teknisk kveldsskole 1927-29. Han var kasserer i Sørlandets faglige samorganisasjon fra 1933 og sekretær i organisasjonen fra 1936. Fra 1957 var han sekretær og fra 1960 leder av Landsorganisasjonens distriktskontor for Sørlandet.
I 30 år, fra 1934 til 1963, var Salvesen medlem av Kristiansand bystyre. Han var varaordfører 1945-47. I 1963 ble han tildelt KS-medaljen.
Stoczniowiec Gdańsk
Stoczniowiec Gdańsk (grunnlagt i 1953) er en polsk ishockeyklubb fra Gdańsk, Polen. De spiller i Polska Hokej Liga, som er eliteserien i Polen.
Casey Simpson
Casey West Simpson (født 6. april 2004) er en amerikansk skuespiller, mest kjent for å ha spilt Ricky Harper i Nickelodeons sitcom Nicky, Ricky, Dicky & Dawn. Han ble født i Los Angeles.
Psigida
Psigida er en slekt av sommerfugler som hører til familien påfuglspinnere (Saturniidae).
Utseende
Små til middelsstore (vingespenn 40-60 millimeter) påfuglspinnere med avrundede vinger som, som vanlig hos familien, er bredere hos hunnene. Vingene er farget i gulbrunt og rosa, de kan være ensfarget det ene eller det andre eller ha ulikt fargede felter av forskjellig størrelse. Forøvrig har de ingen tegninger.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Slekten er utbredt i Sør-Amerika.
Systematisk inndeling
Arten blir ofte ført til slekten Psilopygida.
Novellino
Novellino (også kjent som Cento novelle antiche «hundre gamle noveller») er en anonym italiensk novellesamling fra andre halvdel av 1200-tallet. Den er dermed den eldste i denne litteratursjangeren, og et av de eldste prosaverkene i italiensk litteratur. Forfatteren eller kompilatoren er ukjent, men har kommet fra Toscana, trolig Firenze. Samlingen ble omarbeidet av Pietro Bembo og trykt under navnet Ciento Novelle Antiche i Bologna i 1525. En lengre omarbeiding av Vincenzo Borghini ble trykt som Libro di Novelle e di bel Parlar gentil i 1572 i Firenze.
Ved siden av den sentrale figuren keiser Fredrik II behandler samlingen antikke, bibelske og middelalderlige emner.
En svensk oversettelse utført av Inga Estrabaut utkom i 1967.
Honor
Honor (stilisert som HONOR), er et varemerke som tilhører nettverks- og telekommunikasjonsselskapet Huawei, med hovedkontor i Shenzhen, Kina. Honor-serien består av enheter som smarttelefoner, nettbrett og smartklokker.
Historie
Honor, et datterselskap til Huawei, ble stiftet sent i 2011 og etablert i 2013. Siden begynnelsen har Honor-linjen av smarttelefoner hjulpet Huawei til å konkurrere med andre budsjett-varemerker i Kina. Virksomheten startet sin internasjonale ekspansjon i 2014. I april 2014 lanserte de Honor 3C i Malaysia, og videre til det europeiske markedet i oktober 2014. Den første toppmodellen for Europa var Honor 6. 20 millioner Honor-telefoner ble solgt i løpet av de første seks månedene av 2015, tilsvarende det totale antallet solgt i hele 2014. Innen juni 2015 hadde merket utvidet til 74 land, inkludert europeiske nasjoner, India og Japan. Honors andre toppmodell, Honor 7, ble lansert i 2015. I oktober 2015 annonserte Honor at de ønsket å doble salget og fortjenesten og nå 5 milliarder i fortjeneste, og å fokusere på India.
George Zhao er global president for Honor-merket, og Eva Wimmers er president for Europa.
Robiniaslekta
Robiniaslekta (Robinia) er ei planteslekt i erteblomstfamilien.
Artene er løvfellende trær og busker. Akselbladene er omdannet til kjertelhår eller torner. Bladene er ulikefinnete, og småbladene er helrandede. Blomsterstanden er en hengende klase. Blomstene er hvite, rosa eller røde. Belgen er flat.
Slekta er utbredt i USA og Mexico. Eldre kilder oppgir opptil ti arter i slekta. Peabody (1984) og Isely og Peabody (1984) anerkjenner bare fire arter, noe som følges av ILDIS World Database of Legumes. De dyrkes som prydplanter i hager og parker. Den vanligst dyrkede er robinia (R. pseudoacacia) som er forvillet i mange land.
Det vitenskapelige navnet hedrer den franske hoffgartneren Jean Robin som introduserte Robinia pseudoacacia til Europa en gang etter 1601.
Verdenscupen i skihopping 2012/13
Sammenlagt
Etter 29 av 29 renn
Etter 16 av 16 renn
Kommunedel 7, Strømsø
Kommunedel 7 i nye Drammen kommune består i hovedsak av Strømsø, Grønland, Marienlyst, Brandengen og Tangen. Samlet befolkning for Strømsø, Grønland, Marienlyst, Brandengen og Tangen er 10 657. Innbyggertorget for kommunedelen er under utvikling. Torget vil inneholde kommunale tjenester, helsestasjon og møteplass.
Etter Kommunereformen 1. januar 2020 ble Drammen, Nedre Eiker og Svelvik kommune slått sammen til nye Drammen kommune, i den sammenheng ble Drammen delt opp i ti kommunedeler. Strømsø, Grønland, Marienlyst, Brandengen og Tangen er kommunedel 7.
Tchoukball
Idretten kan sammenlignes med håndball – fordi den spilles med hendene og fordi ballen er den samme, med volleyball – fordi man skal hindre ballen i å falle i gulvet, og med squash – siden ballen kommer i retur fra veggen/ramma.
Regler
Banen måler 27 x 16 meter. I hver ende av banen er det en ramme på 1 m², tilsvarende en trampett, og en D-formet halvsirkel med 3 m radius. Spillerne skal ikke trå innenfor halvsirkelen. Begge lagene kan skåre i begge ender av banen. I strand-tchoukball spilles det med 5 spillere på laget, og banen er 11-13x21-23 meter.
For å skåre poeng må ballen bli kastet av en angrepsspiller, treffe ramma og lande på gulvet utenfor halvsirkelen uten at det forsvarende laget klarer å fange ballen. Forsvarerne har ikke lov til å forsøke å ta ballen fra angriperne, og forsvarsspillet er konsentrert om å hindre returballene.
Spillerne kan ta maksimalt tre skritt med ballen, og holde ballen i inntil tre sekunder. Hvert lag kan bare ha tre pasninger før de må prøve et skudd mot ramma. Hvis angriperne bommer på ramma eller returen lander utenfor banen, får forsvarerlaget poeng. Det kan forekommer skåringer hvert 20-30 sekund.
Det spilles i tre omganger á 15 minutter. I mesterskap spilles det i herreklasse, dameklasse, M18, M15 og M12. I treningskamper er det vanlig med blandede lag.
De sju spillerne er fordelt med 3 ved hvert mål, og en sentral ballfordeler. Ved hvert mål er det en høyreving, en venstreving og en ballfordeler. Man kan også spille uten sentral ballfordeler.
Utbredelse
Fédération internationale de tchoukball (FITB) ble stiftet i 1971, og har pr 2016 organisasjoner i 36 land.
Det arrangeres VM, EM og andre verdensdelsmesterskap. EM 2016 foregår i Jičín, Tsjekkia. Andre regionale mesterskap i 2016 holdes i Kina, Kenya og Mexico. VM skal arrangeres i 2019, og neste regionale mesterskap i 2021; deretter skal alle mesterskap arrangeres hvert fjerde år.
Idretten er særlig utbredt i Taiwan. Taiwan har også vunnet alle VM unntatt herre-VM 2004, som blen vunnet av Sveits.
Idretten er lite utbredt i Norge. Den spilles ved Sunnfjord Folkehøgskule, som arrangerte det første norske kurset i tchoukball i 2014. Tre norske spillere deltok på det spanske kvinnelandslaget under EM i 2014. En norsk spiller deltar på den engelske kvinnelandslaget under EM i 2016.
Raya Zin Aldden
Raya Zin Aldden (født 8. mars 1988 i As-Suwayda i As-Suwayda) er en syrisk rifleskytter, og representerer Syria. Hun deltok under Sommer-OL 2012 i øvelsen skyting og grenen 10 meter rifle.
Isiskulten
Isiskulten var en utbredt dyrkelse av den egyptiske gudinnen Isis i den hellenistisk-romersk kulturen i antikken. I den tradisjonelle egyptiske religionen var hun en sentral skikkelse; hun var gift med Nildalens mytiske første konge Osiris og mor til Horus, den guddommelige personfiseringen av farao. Isis ble opprinnelig dyrket i forbindelse med begravelsesritualene - som når kongens lik ble balsamert, derfra fikk hun etterhvert status som grøde- og fruktbarhetsgudinne.
Isis i hellenistisk-romersk tid
Etter at Aleksander den store hadde erobret Egypt i 332 f.Kr. spredte dyrkelsen av Isis og Osiris seg først utover det østlige middelhavsområdet, og etterhvert til hele det ekspanderende Romerriket. Dyrkelsen av de egyptiske gudene dukket opp i Roma i 2. århundre f.Kr. og her fikk etterhvert Isis status som den viktigste av gudene. Hun fikk etterhvert også flere roller og evner: som sjøfartens beskytter, helbreder, kulturbringer og himmeldronning.
Isiskulten er i sin gresk-romerske form best kjent gjennom Plutarks mytetekst Om Isis og Osiris og Apuleius' roman Det gyldne esel. Apuleius beskriver en stor årlig, offentlig prosesjon i Korint tilknyttet skipsfarten; deretter gir han et unikt innblikk i et innvielsesrutiale i den hemmelige Isis-mysteriet: det var et vekselspill mellom en offentlig fest til ære for gudinnen, og en lukket seremoni med innvielser, som var forbeholdt noen utvalgte. Man forberedte seg med faste og rensende bad, og det er mulig at kjernen i mysteriekulten kan ha hatt likhetstrekk med den forvandlingen som hovedpersonen Lucius opplever i romanen: en symbolsk reise fra menneske til dyr og tilbake til å bli et ordentlig menneske igjen.
I løpet av tiden fra 200 f.Kr. til 100 e.Kr. endret Isiskultens status seg i Roma, fra å være forfulgt i en slik grad at templer viet i Isis og Serapis ble ødelagt, til å etterhvert nyte keiserlig beskyttelse.
I keisertidens Roma hadde Isis utviklet fra sin opprinnelige posisjon som en mindre guddom i et større panteon til å være den store gudinnen, som mottok all oppmerksomhet og hengivenhet. Kulten hadde utviklet seg til en ny, selvstendig religion, fjernt fra utgangspunktet. Nå fremsto den etterhvert som en mysteriereligion etter samme mønster som andre antikke mysteriereligioner: orfismen, dionysiske mysterier og de eleusinske mysterier. Isiskulten handlet fremdeles om død og oppvekking, men Osiris hadde glidd i bakgrunnen, og Isis var nå herskeren over naturen, menneskenes hjelper og den som kunne bidra til et bedre liv etter døden.
Den årlige festivalen Navigium Isidis ble feiret både i Egypt og Romerriket, helt fram til 400- og 500-tallet.
Marcus Birro
Marcus Adriano Birro (født 15. juni 1972 i Göteborg, Sverige) er en svensk/italiensk lyriker, forfatter og TV-journalist. Han er italiensk statsborger.
Han er broren til forfatteren og dramatikeren Peter Birro. Marcus Birro bor på Södermalm med hustru og to barn.
Arbeid
Han er kronikør i Sveriges Radio P3, blogger i Expressen og er programleder ved SR Östergötland, og er vert for programmet Karlavagnen på Sveriges Radio P4. Han er også kronikør i den kristne dagsavisen Världen idag, hvor han har markert seg som en sterk motstander av abort.
Birro hadde til hensikt å stille som lederkandidat til Kristdemokraterna mot Göran Hägglund, men måtte trekke seg da han ikke var svensk statsborger.
Marcus Birro er en stor tilhenger av det svenske rockebandet Imperiet og fikk i oppdrag om å skrive boken til CD-boksen Silver, guld och misär som ble gitt ut 10. juni 2009.
Birro har vist en sterk interesse for fotball, og er tilhenger av Örgryte IS og AS Roma. Han har en egen blogg om italiensk fotball med daglige oppdateringer om hva som skjer med de enkelte lagene.
Amund Rydland
Amund Olson Rydland (født 25. november 1888 i Alversund, nåværende Lindås kommune i Hordaland, død 16. februar 1967) var en norsk skuespiller, teatersjef og filmregissør.
Han debuterte i 1913 på Det norske teatret, hvor han var teatersjef 1916-1922. Han grunnla i 1933 Komediateatret i Bergen sammen med Lars Nygård, fra 1945 var han på nytt tilknyttet Det norske teatret. Han var spesielt kjent for å gi realistisk liv til folkelige karakterer, både innen folkelystspill og i alvorlige roller, som Paulus Hove i Arne Garborgs Læraren.
Rydland medvirket i ni filmroller og hadde én TV-rolle. Han regisserte to stumfilmer: Farende folk (1922), hvor han også spilte hovedrollen, samt Himmeluret (1925, sammen med Leif Sinding), etter en fortelling av Gabriel Scott.
Bok de Korver
Johannes Marius «Bok» de Korver (født 27. januar 1883 i Rotterdam, død 22. oktober 1957 i Rotterdam) var en nederlandsk fotballspiller som deltok i de olympiske lekene i 1908 i London og 1912 i Stockholm.
De Korver vant to olympiske bronsemedaljer i fotball. Han spilte på de nederlandske fotball-landslagene som kom på tredjeplass i OL-turneringene både under OL 1908 i London og OL 1912 i Stockholm.
Nederland tok bronse under OL 1912 i Stockholm bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0.
Hallas
Hallas er en figur fra J.R.R. Tolkiens fiktive verden Midgard. Han var den trettende regjerende riksforstander av Gondor.
Hallas ble født i år 2480 i tredje tideverv, og ble riksforstander da faren hans Cirion døde i år 2567. Da faren hans regjerte ble landområdet Calenardhon gitt til Eorl Unge, leder av Éothéod, som takk for at de reddet Gondor fra dets fiender. Dette området ble kjent som Rohan, og dets folk, kalt Rohirrim, begynte å bosette seg her, og ble Gondors nærmeste allierte.
Til tross for at de vant et stort slag var det aldri en langvarig fred for Gondor, og fiender fra øst utgjorde en stadig trussel. I tillegg måtte de kjempe mot Umbars korsarer som stadig plyndret Gondors havnebyer.
Georgij Dobrovolskij
Georgij Timofejevitsj Dobrovolskij, russisk Георгий Тимофеевич Добровольский (født 1. juni 1928 i Odessa, Ukraina, død 30. juni 1971) var en sovjetisk kosmonaut. Han fikk senere oppkalt asteroiden 1789 Dobrovolsky etter seg.
Grunndata
Grunndata eller masterdata er grunnleggende data om kjerneenhetene i en virksomhet som gir kontekst for forretningstransaksjoner. Vanlige kategorier av grunndata er parter (enkeltpersoner og organisasjoner, og deres roller, for eksempel kunder, leverandører, ansatte), produkter, finansielle strukturer (for eksempel regnskapsbøker og kostnadssentre) og lokasjonskonsepter.
Alternativ definisjon
En alternativ definisjon av begrepet grunndata er at den representerer forretningsobjektene som inneholder den mest verdifulle, avtalte informasjonen som deles på tvers av en organisasjon. I denne forstand gir den kontekst til forretningsaktiviteter og transaksjoner, svarer på spørsmål som hvem, hva, når og hvordan, samt utvider evnen til å forstå disse aktivitetene gjennom kategoriseringer, grupperinger og hierarkier. Det kan dekke relativt statiske referansedata, transaksjonelle, ustrukturerte, analytiske, hierarkiske og metadata. Hva som utgjør grunndata under denne definisjonen handler derfor ikke om en viktig kvalitet på dataene (for eksempel hvorvidt det er en forretningsentitet som gir kontekst for forretningstransaksjoner), men heller om konteksten der organisasjonen har besluttet å behandle dataene.
Eksternt definerte grunndata
Noen grunndata kan imidlertid være eksternt definerte og administrerte. Dette representerer en kilde til grunnleggende forretningsdata som kan brukes på tvers av en markedsplass, uavhengig av organisasjon eller plassering. Dermed kan den brukes av flere bedrifter i en verdikjede, noe som letter integrering av flere datakilder og bokstavelig gir mulighet for å harmonere data i et marked. Et eksempel på markeds-grunndata er Universal Product Code (UPC) som finnes på forbrukerprodukter.
Kendry Páez
Ray Kendry Páez Andrade (født 14. mai 2007) er en ecuadoriansk fotballspiller som spiller for CSD Independiente del Valle. Han er klar for den engelske klubben fra den 1. juli 2025.
Herbert Stanley Morrison
Herbert Stanley Morrison, baron Morrison av Lambeth, (født 3. januar 1888 i London, England, død 6. mars 1965 i Sidcup) var en britisk politiker fra Labour Party. Han holdt en rekke ulike ledende stillinger i regjeringen, deriblant satt han som innenriksminister, utenriksminister og visestatsminister.
Bakgrunn
Morrison var sønn av en politikonstabel og ble født i Lambeth i London. Som nyfødt mistet han synet på det høyre øyet på grunn av en infeksjon på øyet. Som mange tidlige ledere av Labour Party, hadde han lite formell utdanning og han sluttet på skolen i en alder av 14 år for å bli visergutt.
Politisk karriere
Hans tidlige politikk var fylt med radikale meninger, og han var i en kortere periode interessert i den sosialdemokratiske føderasjonen til Independent Labour Party (ILP). Fordi han var en militærnekter, jobbet han i et gartneri i Letchworth under den første verdenskrigen.
Morrison satt i London County Council, og ved valget i 1933 ble han til å lede Labour Group. Dette ga ham kontrollen over nesten alle kommunale tjenester i London. Hans viktigste prestasjoner i dette embetet inkluderte samlingen av buss, trikk og trolleybuss-tjenester med og etableringen av London Passenger Transport Board (på folkemunne kjent som London Transport) i 1933.
Han skapte også Metropolitan Green Belt rundt Londons forsteder. Han konfronterte regjeringen med at de nektet å finansiere utskiftingen av Waterloo Bridge, og til slutt ble de enige om å betale 60% av kostnadene ved den nye broen. Ved valget i 1935 ble Morrison igjen valgt inn til House of Commons og umiddelbart utfordret han Clement Attlee når det gjaldt ledelsen av partiet.
Morrison måtte ta mange potensielt upopulære og omstridte avgjørelser på grunn av omstendighetene rundt utbruddet av den andre verdenskrigen. Den 21. januar 1941 forbød han avisen Daily Worker på grunn av deres pro-sovjetiske holdninger. Dette forbudet varte i til sammen 18 måneder før det ble opphevet igjen.
Etter Ernest Bevins avgang som utenriksminister tok Morrison over hans rolle, men han følte seg ikke videre komfortabel i utenriksdepartementet. Han holdt en aggressiv holdning mot Irans demokratiske sosialistiske statsminister Mohammed Mosaddeq. Morrison satt som utenriksminister på tidspunktet for avsløringen om dobbeltagentene Guy Burgess og Donald Duart Maclean som spionerte til fordel for Sovjetunionen.
Annet
Etter valget i 1959 ble han gjort til livstidspeer som baron Morrison av Lambeth.
Hans sønnesønn Peter Mandelson var statsråd i Labour-regjeringene til statsministerne Tony Blair og Gordon Brown.
Det vakte en viss oppsikt da den daværende verdenslederen for Frelsesarmeen, general Frederick Coutts forrettet ved Morrisons begravelse i 1965.
Gerald Walter Robert Templer
Gerald Walter Robert Templer (født 11. september 1898 i Colchester i Essex, England, død 25. oktober 1979) var en britisk militær kommandant.
Han er mest kjent for sine nederlag mot geriljaopprørerne i Malaya mellom 1952 og 1954. Ved utbruddet av andre verdenskrig var han en oberstløytnant i Military Intelligence, som var en del av British Expeditionary Force. Etter å ha evakuert fra Frankrike kommanderte han en brigade under ledelse av Bernard Montgomery.
I 1942 tok han over kommandoen av 47nde infanteridivisjon som general. For en kortere periode kommanderte han den 6. Armoured Division før han ble alvorlig skadet av en landmine i midten av 1944. Han tilbrakte resten av krigen på med etterretnings-plikter for den militære etterretningstjenesten Special Operations Executive (SOE). Han var Konstabel av Tower fra 1965 til 1970.
Liste over Denver Broncos-sesonger
Denver Broncos er et amerikansk fotballag bassert i Denver i Colorado. Laget ble stiftet av Bob Howsam 14. august 1959, og var et av oppstartslagene i American Football League (AFL), som spilte sin første sesong i 1960, før ligaen ble slått sammen med National Football League (NFL) i forkant av -sesongen, da Broncos ble en del av American Football Conference (AFC) i AFC West-divisjonen; de har vært i divisjonen siden. Per slutten av -sesongen har Denver fullført 61 sesonger (over 970 kamper totalt i serie- og sluttspill), og har nådde åtte Super Bowls, sist i Super Bowl 50.
Lag har hatt tre forskjellige perioder med stor suksess. Den første var fra til, en periode hvor Broncos ikke hadde en tapende sesong (en sesong hvor laget har flere nederlag enn seiere), og vant to divisjonstitlier i AFC West og ett AFC Championship. Den andre perioden begynte i og endte i. I denne perioden hadde Broncos kun to tapende sesonger, vant AFC fem ganger, og vant Super Bowl to sesonger på rad. Det var i denne perioden at John Elway var lagets quarterback. Den siste perioden begynte i 2011 og varte frem til seieren i Super Bowl 50 etter 2015-sesongen. Denne perioden begynte i stor grad etter at Broncos plukket opp tidligere liga-MVP og quarterback for Indianapolis Colts, Peyton Manning, og inkluderte fem divisjonstitler i AFC West, to AFC-titler og et Super Bowl. Fra lagets første sesong i 1960 frem til nådde de hverken sluttspillet i AFL eller i NFL, og hadde kun to vinnende sesonger. Broncos var det eneste oppstartslaget i AFL som ikke hadde en vinnende sesong i løpet av AFLs 10 år (laget avsluttet 1962-sesongen 7–7), og fikk sin første vinnende sesong i 1973, etter tre år i NFLs AFC.
Broncos har vunnet AFC West 15 ganger, og har også nådd sluttspillet som et wildcard syv ganger, for totalt 22 turer til sluttspillet. De har vunnet conference-tittelen åtte ganger (delt med Pittsburgh Steelers og to bak New England Patriots for flest titler) og vunnet Super Bowl tre ganger.
Aparan
Aparan er en armensk by som ligger i provinsen Aragatsotn.
Nord-Irland under Samveldelekene 2022
Nord-Irland deltar under Samveldelekene 2022 fra 28. juli til 8. august 2022 i Birmingham, England. Det er 20. gangen Nord-Irland deltar under samveldelekene.
Lawn bowler Martin McHugh og bokser Michaela Walsh var landets flaggbærere under åpningen av lekene.
Bernadette Devlin
Bernadette Devlin McAliskey (opprinnelig Bernadette Devlin, født 23. april 1947 i Cookstown i County Tyrone i Nord-Irland) er en nordirsk politiker.
Bakgrunn
Bernadette Devlin vokste opp i en katolsk arbeiderfamilie med fem søsken. Hun studerte ved St Patrick's Girls Academy i Dungannon.
Politisk engasjement
Bernadette Devlin og Michael Farrell organiserte i 1968 bevegelsen People’s Democracy. De organiserte en firedagers marsj fra Belfast til Derry, som begynte 1. januar 1969. På den fjerde dagen havnet de i et bakhold med om lag 200 unionister. Det sterke politinærvær grep ikke inn. Det viste seg senere at et flertall av angriperne selv var medlemmer av RUC. Tretten protesterende måtte få behandling på stedet for sine sår og skader. Dette angrepet utløste en bølge av flere dagers sammenstøt mellom RUC og katolske demonstranter i bydelen Bogside i Derry.
Som 21-årig politisk aktiv psykologistuderende ble hun innvalgt i det britiske parlament i 1969 og dermed den yngste parlamentsrepresentant på 200 år. Hun representerte medborgerrettighetsbevegelsen i Nordirland.
Hun ble dømt til seks måneders fengsel under sin mandatsperiode etter å ha deltatt i Slaget om Bogside der Devlin var en leder blant forsvarerne som vernet fristaten Free Derry. Da hun kom ut etter dette sov hun en natt utenfor Downing Street for å få snakke med den britiske statsminister.
Hun var vitne til Bloody Sunday i 1972 og ville dagen etter fortelle i parlamentet om hva hun hadde sett, men Reginald Maudling, den daværende innenriksminister og dermed den i regjeringen som direkte var ansvarlig for politikken i Nord-Irland, avbrøt henne og mente at militæret hadde skutt i selvforsvar og at det ikke var noe mer å diskutere. Devlin slo da til Maudling, og i et intervju etterpå beklaget hun at hun ikke traff ham bedre.
Bernadette Devlin var inspirert av den svarte borgerrettsbevegelsen i USA og gikk inn for politiske metoder for at bekjempe det hun betraktet som okkupasjonsmakten.
I april 1974 tapte hun sitt mandat og forsvant ut av offentligheten. I 1971 mistet hun en del politisk støtte da hun hadde født en datter utenfor ekteskap. Først to år etter giftet hun seg med barnets far, Michael McAliskey. Paret fikk ytterligere en datter.
I januar 1981 brøt tre menn fra Ulster Defence Association seg inn i Devlins hjem og skjøt henne med ni skudd og hennes mann med fire, foran øynene på deres barn. Devlin og hennes mann fikk alvorlige skader, blant annet i hodet, men overlevde. Devlin overveide å stille opp til et suppleringsvalg i Fermanagh Tyrone etter dette, men Sinn Féin-ledelsen bad henne å ikke gjøre det, ettersom de skulle la sin sultestreikende Bobby Sands stille opp. Bernadette Devlin valgte da å ikke stille opp.
Devlin arbeidet senere for de svake i den lokale katolske sammenheng, med blant annet barnevernsprosjekter og boligspørsmål.
Artasjat
Artasjat er en armensk by som ligger i provinsen Ararat.
Den har 21 300 innbyggere (2015) og dekker et areal på 18,3 km².
Masis
Masis er en armensk by som ligger i provinsen Ararat.
Den har 21 376 innbyggere (2001) og dekker et areal på 5,7 km².
Vedi
Vedi er en armensk by som ligger i provinsen Ararat.
Den har 13 600 innbyggere (2010) og dekker et areal på 5,6 km².
Húrin II
Hurin II er en figur fra J.R.R. Tolkiens fiktive verden Midgard. Han var den fjortende regjerende riksforstander av Gondor.
Húrin ble født i år 2515 tredje tideverv, og ble riksforstander da hans far Hallas døde i 2605. Regjeringstiden hans er uten noen kjente hendelser, men det var muligens noen kamphandlinger langs grenseområdene. Han var den tredje i sin familien som hadde navnet Húrin (den første var Húrin av Emyn Arnen som grunnla av Húrins hus, og den andre var Húrin I som var regjerende riksforstander i tidsperioden kalt 'Våkent Fred').
Húrin II regjerte over Gondor i 23 år før han døde i år 2628, og ble etterfulgt av sin sønn Belecthor I.
Dilawar
Dilawar er et pakistansk mannsnavn med arabisk opprinnelse.
Giovanni Vailati
Giovanni Vailati (født 24. april 1863, død 14. mai 1909) var en italiensk filosof, matematiker og historiker.
Liv
Vailati studerte matematikk ved Universitetet i Torino, hvor han i 1892 ble assistent for Giuseppe Peano og i 1895 for Vito Volterra. Fra 1899 underviste han i matematikk ved gymnaset i Siracusa, fra 1900 ved den tekniske høyskolen i Bari, fra 1901 ved høyskolen i Como og fra 1905 ved høyskolen i Firenze. I 1905 ble han utnevnt til å delta i den offentlige kommisjonen for reform av middelskolen.
Ved siden av virksomheten som lærer fortsatte Vailati vitenskapelige studier på egen hånd. Til å begynne med arbeidet han med matematisk logikk, men senere interesserte han seg særlig for vitenskapshistorie og -teori. Han ble inspirert av pragmatismen (Charles Sanders Peirce og William James), som han bidro til å gjøre kjent i Italia. Han var også påvirket av Ernst Machs positivisme.
En samling av Vailatis skrifter ble utgitt etter hans død som Scritti (1911).
Viktor Patsajev
Viktor Ivanovitsj Patsajev (født 19. juni 1933 i Aktjubinsk, Kasakhstan, død 30. juni 1971) var en sovjetisk kosmonaut som fløy på Sojuz 11 og han hadde den uheldige æren av å være en del av det andre mannskapet som døde under en romferd. Han var den første til å drive et teleskop utenfor jordens atmosfære.
Den øverste folkeforsamlingen
Den øverste folkeforsamlingen er et enkammer-parlament i Nord-Korea. Det består av til sammen 687 medlemmer, valgt for fem år av gangen. Ordfører i forsamlingen er Pak Thae-song siden 11. april 2019, mens viseordførere er Thae Hyong-chol og Kim Young-dae. Forsamlingen er på papiret den lovgivende forsamlingen i Nord-Korea og ifølge landets konstitusjonen av 1998 er den øverste folkeforsamlingen landets viktigste organ. Det møtes en eller to ganger i året til ordinære sesjoner som kan vare noen få dager. Nord-Koreas parlament er det i verden med kortest møtetid. Medlemmene har i realiteten liten makt og det meste vedtas uten debatt. Den reelle makten innehas av Presidiet, som er en stående komité som styrer mellom møtene i folkeforsamlingen. President i presidiet siden 2019 er Choe Ryong-hae, og han er de facto seremoniell statsleder i Nord-Korea.
Forsamlingens medlemmer velges i hemmelige valg blant befolkningens innbyggere over 17 år. Det er valgplikt i landet.
Valgene er ikke demokratiske etter internasjonal standard, ettersom alle kandidater stiller uten motkandidater. Kandidatene velges av Den demokratiske front for gjenforening av fedrelandet, som er en folkefront der landets tre partier og flere masseorganisasjoner er medlem, men som i realiteten styres av Koreas arbeiderparti.
De siste tilgjengelige valgopplysningene er fra 2009, da det sist ble avholdt valg til folkeforsamlingen.
Alle de 687 medlemmene blir nominert av og valgt fra Den demokratiske front for gjenforening av fedrelandet. Den videre fordelingen på partiene i fronten er: Koreas arbeiderparti (606), Koreas sosialdemokratiske parti (50), Chondoistiske Chongupartiet (20), Chongryon (6) og 3 seter til uavhengige.
Jonn Gunnar Lislelid
Jonn Gunnar Lislelid (født 16. september 1959 i Drammen) er en norsk politiker som representerte Arbeiderpartiet. Han var ordfører i Svelvik kommune fra 2011 til 2015.
Filip Apelstav
Klas Filip Apelstav (født 18. september 1971, Frölunda) er en tidligere profesjonell fotballspiller fra Sverige. Han spilte som forsvarer i løpet av sin karriere. Han spilte for IFK Norrköping, Kongsvinger og Sogndal og var med Sveriges herrelandslag i fotball under Sommer-OL 1992 i Barcelona i Spania. Han spilte for Sverige i Ungdoms-VM i 1991.
Jonn Gunnar Lislelid
Lislelid meldte seg i 2014 ut av Svelvik Arbeiderparti og fortsatte som uavhengig representant. Årsaken til bruddet var uenighet om nedleggelse av to skoler i Svelvik.
Ved kommunestyrevalget i 2015 stilte Lislelid som ordførerkandidat for lokallista «De uavhengig» som fikk 19,3 prosent av stemmene og ble tredje største parti etter Arbeiderpartiet og Høyre. Høyres Andreas Muri ble ny ordfører. Lislelid ble innvalgt i kommunestyret for perioden 2015-2019 for De uavhengige og fikk også plass i formannskapet.
Armavir (by)
Armavir er en armensk by som ligger i provinsen Armavir.
Den har 38 635 innbyggere (2020) og dekker et areal på 8,51 km².
Jan Walaker
Jan Walaker (født 1956) er en norsk kunstner og redaktør. Han har også kuratert utstillinger med kunstnere som Richard Dumas, Paul McCarthy, Mick Rock, Rocky Schenck, Ricky Swallow, Keeichi Tanaami og Emanuel Vigeland.
Han debuterte på Høstutstillingen i 1991. Walaker har deltatt på Østlandsutstillingen (2021 og 2022) og har hatt flere separatutstillinger blant annet i Kunsthall Grenland (2020). Walaker er innkjøpt av Preus Museum, Nordenfjeldske Kunstindustrimuseum og Møllersamlingen.
I 1998 startet han kunst-, mote- og musikkmagasinet HotRod. I 2021 grunnla han magasinet LARVIK.
Hans design og fotografi er brukt av artister som a-ha, Can Can, De Press, Jannicke, Karin Krogh og Saturday Cowboys.
Debutplata Bootleg kom i 2021. No No Now er på plateselskapet Manuzio.
Walaker har gitt ut to bøker: Hotrod (Gyldendal) og Imperfect is perfect (Forlaget Fotografi)
Videospillavhengighet
Videospillavhengighet er en avhengighet som manifesterer seg ved overdreven eller tvangsmessig bruk av videospill, til en grad hvor det forstyrrer en persons vanlige liv. Videospillavhengighet kan vise seg på flere måter, blant annet overdreven spilling, sosial isolering, humørsvingninger, og sviktende fantasi.
Overdreven bruk av videospill har ført til bekymring blant både spillere selv, deres familier og behandlere, på tross av at videospillavhengighet ikke enda er anerkjent som en offisiell diagnose i de gjeldende diagnose­systemene ICD-10 og DSM-V. Tradisjonelt sett har den offisielle definisjonen av avhengighet bare rommet substansavhengighet, men nyere definisjoner av avhengighet gir også rom for at man kan bli avhengig av ulike atferder, for eksempel av spilling.
For mange som spiller mye kan spillingen føre til fysiske plager som for eksempel søvnmangel, konsentrasjonsvansker, dårlig blodsirkulasjon, vektøkning, og dårlig hygiene. Spillingen kan også føre til at man forsømmer arbeid eller skole og at man får mindre tid til venner og fritidsaktiviteter og blir sosialt isolert. Det fører ofte til konflikter i hjemmet og mye krangling med foreldre eller partner. Mange mister kontrollen over spillingen og klarer ikke å trappe ned selv om de forsøker eller ønsker det.
Utbredelse av videospillproblemer
En norsk undersøkelse fra 2010 viste at 5,2 % av ungdom mellom 12-17 år var stor-spiller (det vil si spiller videospill mer enn fire timer per dag). 15-årige gutter er de som spiller mest, og 1,5 % av guttene oppfyller kriteriene for videospillavhengighet mens bare 0,3 % av jentene oppfyller kriteriene. En landsdekkende undersøkelse i Norge viser at blant den voksne delen (over 13 år) av befolkingen er mellom 0,3-4,2% avhengige av videospill (det vil si mellom 13 000 og 183 000), men prosentandelen er høyere hvis man bare inkluderer barn/ungdom.
Risikofaktorer
Videospillproblemer er mer utbredt blant gutter enn jenter og det er en større andel av den yngre befolkningen som rapporterer problemer med videospill. Det er også mer utbredt blant unge som har lav selvtillit og lav sosial kompetanse. Ensomhet blir oppgitt som en av de viktigste årsakene til at folk får videospillproblemer.
Europarekordhistorikk på 50 m fri
Oversikt over utviklingen av europarekorder på 50 m fri (svømming) for både langbane (50 meter) og kortbane (25 meter).
Svømming under VM i svømmesport 2017 – 100 meter butterfly menn
100 meter butterfly menn er en svømmeøvelse som blir arrangert under VM i svømming 2017 i Budapest i Ungarn 28. og 29. juli 2017.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene startet 28. juli klokken 10:10.
Gavar
Gavar er en armensk by som ligger i provinsen Gegharkunik.
Den har 20 765 innbyggere (2011) og dekker et areal på 7 km².
Svømming under VM i svømmesport 2017 – 100 meter butterfly menn
Finale
Finalen fant sted 29. juli klokken at 18:13.
Åstfjordbrua
Oppstart av anleggsarbeid var 2017, sammen med Mjønestunnelen og Slørdalstunnelen. Det var forventet ferdig høsten 2020, men ble forsinket til februar 2021, grunnet problemer med brannsikkerhet i Slørdalstunnelen.
Discerota
Discerota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Åstfjordbrua
Brua åpnet for trafikk 26. februar 2021, og fylkesvei 714 ble med dét forkortet med seks kilometer.
Discerota
Utbredelse
Slekten er utbredt i Europa.
Hannie Lips
Johanna «Hannie» Lips (født 16. juli 1924 i Rotterdam i Nederland, død 19. november 2012 i Laren i Nederland) var en hallodame og pioner innen nederlandsk fjernsyn. Hun er også kjent som Tante Hannie fra rollen som programleder i flere nederlandske barneprogrammer. Hun var programleder for Eurovision Song Contest 1958.